title: Turdus philomelos
text: O sistón (Turdus philomelos (Brehm, 1831)) ye una especie d'au d'a orden d'os Passeriformes y familia Turdidae que se reproduz en selvas, chardins y parques, y ye parcialment migratoria con muitas aus que pasan d'hibierno en o sud d'Europa, o norte d'Africa y Orient Meyo; tamién s'ha introduciu en Nueva Zelanda y Australia. Encara que no ye menazau a livel mundial, ha habiu una grieu disminución d'a población en partis d'Europa, posiblement a resultas de cambeos en as practicas agricolas.
  
  Mide de 20 a 23,5 centimetros de luengo y pesa de 50 a 107 gramos.
  
  Ye una au omnivora y tien o costumbre de fer servir una pietra favorita como enclusa pa trencar as cascas d'os caragols.
  
  En Espanya, ista especie se captura de normal en a suya migración per o país, a ormino fendo servir vesque que, encara que ye prohibiu per a Unión Europea, anque ye tolerau y permitiu en a Comunidat Valenciana. En 2003 y 2004 a UE intentó, con garra exito, aturar ista practica en a Comunidat Valenciana.
  
  Dica a lo menos o sieglo XIX, o sistón se mantenió como un muixón de gabia a resultas d'a suya melodiosa voz.
  
  Subespecies 
  T. p. philomelos
  T. p. hebridensis
  T. p. clarkei
  
  Referencias
  
  Vinclos externos 
  
  Turdus
  Aus presents en Aragón